sagorsarker/bangla-wikipedia huggingface dataset:
রেসলম্যানিয়া ২১

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত একবিংশ অনুষ্ঠান ছিল। এই অনুষ্ঠানটি ২০০৫ সালের ৩রা এপ্রিল তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে অনুষ্ঠিত হয়েছে; যা ২০০৪ সালের জাজমেন্ট ডের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে বাটিস্টা ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে জন ব্র্যাডশো লেফিল্ডকে এবং একক ম্যাচে কার্ট এঙ্গেল শন মাইকেলসকে সাবমিশনের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০০৫ সালের এই অনুষ্ঠানটি রেসলম্যানিয়া কালানুক্রমিকের একবিংশ অনুষ্ঠান ছিল, যা ৩রা এপ্রিল তারিখে মার্কিন যুক্তরাষ্ট্রের ক্যালিফোর্নিয়ার লস অ্যাঞ্জেলেসের স্ট্যাপলস সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
২০০৫ সালের ৩০শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে বাটিস্টা সর্বশেষ জন সিনাকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ ডেভ বাউতিস্তা এই অনুষ্ঠানে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে ট্রিপল এইচের মুখোমুখি হয়েছেন।
ডি. কে.‌ আইডিয়াল সৈয়দ আতাহার আলী একাডেমী এন্ড কলেজ

ডি. কে.‌ আইডিয়াল সৈয়দ আতাহার আলী একাডেমী এন্ড কলেজ মাদারীপুর জেলার ডাসার উপজেলার একটি কলেজ। কলেজটি বাংলাদেশের সাবেক যোগাযোগমন্ত্রী সৈয়দ আবুল হোসেন প্রতিষ্ঠিত করেন।
১৯৬৬ সালে "ডি. কে.‌আইডিয়াল সৈয়দ আতাহার আলী একাডেমী" নামে ডাসার উপজেলার শিক্ষানুরাগী ব্যক্তিগণ এখটি বিদ্যালয় প্রতিষ্ঠিত করেন। পরবর্তীতে ১৯৯৪ সালে সাবেক তথ্য ও যোগাযোগ মন্ত্রী সৈয়দ আবুল হোসেন কলেজ শাখা প্রতিষ্ঠিত করেন এবং প্রতিষ্ঠানটি "ডি. কে.‌আইডিয়াল সৈয়দ আতাহার আলী একাডেমী এন্ড কলেজ" নাম ধারণ করে।
রেসলম্যানিয়া ২২

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত দ্বাবিংশ অনুষ্ঠান ছিল। এই অনুষ্ঠানটি ২০০৬ সালের ২রা এপ্রিল তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছে; যা ২০০১ সালের ব্যাকল্যাশের পর এই মাঠে ডাব্লিউডাব্লিউইর প্রথম অনুষ্ঠান ছিল।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, রে মিস্টেরিও ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত ট্রিপল থ্রেট ম্যাচে কার্ট এঙ্গেল ও র‍্যান্ডি অরটনকে এবং ডাব্লিউডাব্লিউই নারী চ্যাম্পিয়নশিপ ম্যাচে মিকি জেমস ট্রিশ স্ট্যাটাসকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০০৬ সালের এই অনুষ্ঠানটি রেসলম্যানিয়া কালানুক্রমিকের দ্বাবিংশ অনুষ্ঠান ছিল, যা ২রা এপ্রিল তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
রেসলম্যানিয়া ২৩

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত ত্রয়োবিংশ অনুষ্ঠান ছিল। এই অনুষ্ঠানটি ২০০৭ সালের ১লা এপ্রিল তারিখে মার্কিন যুক্তরাষ্ট্রের মিশিগানের ডেট্রয়েটের ফোর্ড ফিল্ডে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা ডাব্লিউডাব্লিউই চ্যাম্পিয়নশিপ ম্যাচে শন মাইকেলসকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত একক ম্যাচে বাটিস্টা এবং চুল বনাম চুল ম্যাচে ববি লাশলি উমাগাকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র", "স্ম্যাকডাউন" এবং "ইসিডাব্লিউতে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০০৭ সালের এই অনুষ্ঠানটি রেসলম্যানিয়া কালানুক্রমিকের ত্রয়োবিংশ অনুষ্ঠান ছিল, যা ১লা এপ্রিল তারিখে মার্কিন যুক্তরাষ্ট্রের মিশিগানের ডেট্রয়েটের ফোর্ড ফিল্ডে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
২০০৭ সালের ২৮শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে দি আন্ডারটেকার সর্বশেষ শন মাইকেলসকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ দি আন্ডারটেকার এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে বাটিস্টার মুখোমুখি হয়েছেন।
রেসলম্যানিয়া ২৪

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত চতুর্বিংশ অনুষ্ঠান ছিল। এই অনুষ্ঠানটি ২০০৮ সালের ৩০শে মার্চ তারিখে মার্কিন যুক্তরাষ্ট্রের ফ্লোরিডার অরল্যান্ডোর ফ্লোরিডা সাইট্রাস বোলে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দি আন্ডারটেকার ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে এজকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি অরটন ডাব্লিউডাব্লিউই চ্যাম্পিয়নশিপের জন্য আয়োজিত ট্রিপল থ্রেট ম্যাচে ট্রিপল এইচ জন সিনাকে এবং ক্যারিয়ার হুমকি ম্যাচে শন মাইকেলস রিক ফ্লেয়ারকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র", "স্ম্যাকডাউন" এবং "ইসিডাব্লিউতে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০০৮ সালের এই অনুষ্ঠানটি রেসলম্যানিয়া কালানুক্রমিকের চতুর্বিংশ অনুষ্ঠান ছিল, যা ৩০শে মার্চ তারিখে মার্কিন যুক্তরাষ্ট্রের ফ্লোরিডার অরল্যান্ডোর ফ্লোরিডা সাইট্রাস বোলে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
রেসলম্যানিয়া ২৫

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ইসিডাব্লিউয়ের জন্য প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত পঞ্চবিংশ অনুষ্ঠান ছিল। এই অনুষ্ঠানটি ২০০৯ সালের ৫ই এপ্রিল তারিখে মার্কিন যুক্তরাষ্ট্রের টেক্সাসের হিউস্টনের রিলায়েন্ট স্টেডিয়ামে অনুষ্ঠিত হয়েছে।
প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে ট্রিপল এইচ ডাব্লিউডাব্লিউই চ্যাম্পিয়নশিপ ম্যাচে র‍্যান্ডি অরটনকে পরাজিত করেছে। অন্যান্য শীর্ষস্থানীয় ম্যাচে, জন সিনা ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য আয়োজিত ট্রিপল থ্রেট ম্যাচে বিগ শো ও এজকে এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ ম্যাচে রে মিস্টেরিও জন "ব্র্যাডশো" লেফিল্ডকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ইসিডাব্লিউ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র", "স্ম্যাকডাউন" এবং "ইসিডাব্লিউতে" প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
২০০৯ সালের এই অনুষ্ঠানটি রেসলম্যানিয়া কালানুক্রমিকের পঞ্চবিংশ অনুষ্ঠান ছিল, যা ৫ই এপ্রিল তারিখে মার্কিন যুক্তরাষ্ট্রের টেক্সাসের হিউস্টনের রিলায়েন্ট স্টেডিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
২০০৯ সালের ২৫শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে রেন্ডি অরটন সর্বশেষ ট্রিপল এইচকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ রেন্ডি অরটন এই অনুষ্ঠানে ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে ট্রিপল এইচের মুখোমুখি হয়েছেন।
হে ডংফেং

হে ডংফেং (;জন্ম এপ্রিল ১৯৬৬) একজন চাইনিজ ম্যানুফ্যাকচারিং এক্সিকিউটিভ এবং রাজনীতিবিদ যিনি বর্তমান পার্টি সেক্রেটারি এবং কোমাক চেয়ারম্যান, জুলাই ২০১৭ থেকে অফিসে আছেন।
তিনি চীনা কমিউনিস্ট পার্টির ১৯ তম কেন্দ্রীয় কমিটির সদস্য ছিলেন।
তিনি ১৯৬৬ সালের এপ্রিল মাসে হেইলুংচিয়াং এ জন্মগ্রহণ করেন এবং ১৯৮৯ সালে জিলিন পলিটেকনিক্যাল বিশ্ববিদ্যালয় (বর্তমানে জিলিন বিশ্ববিদ্যালয় ) থেকে স্নাতক হন ২০০২ সালে, তিনি বেইজিং ইউনিভার্সিটি অফ টেকনোলজি থেকে শিল্প প্রকৌশলে স্নাতকোত্তর ডিগ্রি অর্জন করেন।
তিনি ১৯৮৮ সালের মে মাসে চীনা কমিউনিস্ট পার্টিতে (সিসিপি) যোগ দেন আগস্ট ১৯৮৯ থেকে শুরু করে, তিনি মহাকাশচারী শিল্প মন্ত্রণালয়ের ২১১ প্ল্যান্টে বেশ কয়েকটি পদে দায়িত্ব পালন করেন, যার মধ্যে রয়েছে প্রযুক্তিবিদ, উপ-পরিচালক, পরিচালক, শাখা কারখানার পরিচালক, কমিউনিস্ট পার্টি কমিটির উপ-সচিব এবং রাজনৈতিক বিভাগের পরিচালক, সচিব। শৃঙ্খলা পরিদর্শন কমিশন, এবং কারখানার পরিচালক (মহাব্যবস্থাপক)।
তিনি হংকং এপিটি স্যাটেলাইট হোল্ডিংস- এর নির্বাহী পরিচালক এবং ভাইস প্রেসিডেন্ট হিসেবে দায়িত্ব পালনের পাশাপাশি জানুয়ারি ২০০২ সালে চীনের অ্যারোস্পেস সায়েন্স অ্যান্ড টেকনোলজি কর্পোরেশনের ১ম গবেষণা ইনস্টিটিউটের ডেপুটি পার্টি সেক্রেটারি এবং ভাইস প্রেসিডেন্ট ছিলেন। ২০০৩ সালের ডিসেম্বরে তিনি সিচুয়ান প্রাদেশিক মহাকাশ প্রশাসনের পরিচালক নিযুক্ত হন, একই সাথে সিচুয়ান অ্যারোস্পেস ইন্ডাস্ট্রি কর্পোরেশনের জেনারেল ম্যানেজার এবং ডেপুটি সেক্রেটারি, ৭ তম গবেষণা ইনস্টিটিউট অফ চায়না অ্যারোস্পেস সায়েন্স অ্যান্ড টেকনোলজি গ্রুপ (সিচুয়ান অ্যারোস্পেস টেকনোলজি নামেও পরিচিত) এর সভাপতি ও উপ-সচিব হিসেবে দায়িত্ব পালন করেন। গবেষণা কেন্দ্র). ২০০৭ সালের ডিসেম্বরে, তিনি চায়না অ্যারোস্পেস সায়েন্স অ্যান্ড টেকনোলজি কর্পোরেশনের সহকারী মহাব্যবস্থাপক পদে উন্নীত হন, কিন্তু মাত্র তিন মাস এই পদে অধিষ্ঠিত ছিলেন।
এপ্রিল ২০০৮ সাল থেকে, তিনি কোমাকের বিভিন্ন পদ গ্রহণ করেন। তিনি ২০১২ সালের জানুয়ারিতে মহাব্যবস্থাপক এবং জুলাই ২০১৭ সালে পার্টির সেক্রেটারি ও চেয়ারম্যান হন
আল-ফয়সালি স্পোর্টস ক্লাব (আম্মান)

আল-ফয়সালি স্পোর্টস ক্লাব () হল জর্ডানের আম্মান শহরভিত্তিক একটি পেশাদার ফুটবল ক্লাব। ১৯৩২-এ প্রতিষ্ঠিত ক্লাবটি জর্ডানীয় পেশাদার লিগে নিয়মিত অংশগ্রহণ করে।
দলটি মোট ৮৪টি শিরোপা জয়লাভ করেছে, যার মধ্যে ৩৫টি পেশাদার লিগ শিরোপা, ২১টি জর্ডান এফএ কাপ, ৯টি জর্ডান এফএ শিল্ড ও ১৭টি জর্ডান সুপার কাপ রয়েছে। প্রতিটি প্রতিযোগিতাতেই যা রেকর্ড। এছাড়া দলটি ২ বারের এএফসি কাপ চ্যাম্পিয়ন। তাদের মূল প্রতিদ্বন্দ্বী হলো আল-ওয়েহদাত স্পোর্টস ক্লাব, দুই দলের মধ্যকার খেলা জর্ডান ডার্বি নামে পরিচিত।
জিন ঝুয়াংলং

জিন ঝুয়াংলং (; জন্ম মার্চ ১৯৬৪) একজন চীনা ব্যবসায়িক নির্বাহী এবং রাজনীতিবিদ, বর্তমানে ২০২২ সালের জুলাই থেকে চীনের শিল্প ও তথ্য প্রযুক্তি মন্ত্রী হিসেবে দায়িত্ব পালন করছেন। তিনি এর আগে ২০১৭ থেকে ২০২২ সাল পর্যন্ত কেন্দ্রীয় সামরিক-বেসামরিক ইন্টিগ্রেশন ডেভেলপমেন্ট কমিটির অফিসের নির্বাহী উপ-পরিচালক, ২০১২ থেকে ২০১৭ পর্যন্ত চীনের বাণিজ্যিক বিমান কর্পোরেশনের বোর্ডের চেয়ারম্যান এবং পার্টি সেক্রেটারি এবং ২০০৮ থেকে ২০১২ পর্যন্ত কর্পোরেশনের ম্যানেজার হিসেবে দায়িত্ব পালন করেছেন। 
তিনি চীনা কমিউনিস্ট পার্টির ১৭ তম এবং ১৮ তম কেন্দ্রীয় কমিটির বিকল্প সদস্য এবং চীনা কমিউনিস্ট পার্টির ১৯ তম কেন্দ্রীয় কমিটির সদস্য ছিলেন। তিনি চীনা কমিউনিস্ট পার্টির ১৯তম জাতীয় কংগ্রেসের একজন প্রতিনিধি ছিলেন এবং চীনা কমিউনিস্ট পার্টির ২০তম জাতীয় কংগ্রেসের একজন প্রতিনিধি ছিলেন।
জিনের জন্ম শহরে, ডিংহাই কাউন্টি (বর্তমানে ঝুশানের ডিংহাই জেলা), ঝেজিয়াং, মার্চ ১৯৬৪ সালে তিনি ঝেজিয়াং ঝুশান উচ্চ বিদ্যালয়ে পড়াশোনা করেছেন।
জিন ১৯৮৬ সালে বেইহাং ইউনিভার্সিটি থেকে উইংড মিসাইল ডিজাইনে মেজর সহ ইঞ্জিনিয়ারিংয়ে স্নাতক, ১৯৮৯ সালে সাংহাই একাডেমি অফ স্পেসফ্লাইট টেকনোলজি থেকে ইঞ্জিনিয়ারিংয়ে স্নাতকোত্তর এবং ২০০৩ সালে ফুদান বিশ্ববিদ্যালয় থেকে শিল্প অর্থনীতিতে অর্থনীতিতে ডক্টর ডিগ্রি লাভ করেন তিনি সেন্ট্রাল পার্টি স্কুলে ১৯৯৭ থেকে ১৯৯৮, ২০০৭ থেকে ২০০৮ এবং ২০১০ সালে প্রশিক্ষণ ক্লাস নেন।
জিন ১৯৮৪ সালের মে মাসে চীনা কমিউনিস্ট পার্টিতে যোগ দেন। জুন ১৯৮৯ থেকে শুরু করে, তিনি ধারাবাহিকভাবে সাংহাই অ্যারোস্পেস ব্যুরোর অষ্টম ডিজাইন বিভাগে টেকনিশিয়ান, ইঞ্জিনিয়ারিং দলের নেতা, গবেষণা অফিসের উপ-পরিচালক, সহকারী প্রকৌশলী, প্রকৌশলী, সিনিয়র প্রকৌশলী এবং গবেষক হিসেবে দায়িত্ব পালন করেন। তিনি ১৯৯৩ সালের মে মাসে উপ-পরিচালক এবং ১৯৯৬ সালের ফেব্রুয়ারিতে পরিচালকের পদে উন্নীত হন। তিনি ১৯৯৮ সালের জানুয়ারিতে সাংহাই এরোস্পেস ব্যুরো (বর্তমানে সাংহাই একাডেমি অফ স্পেসফ্লাইট টেকনোলজি ) এর পরিচালক হন।
জুন ১৯৯৯ সালে, তাকে চায়না অ্যারোস্পেস সায়েন্স অ্যান্ড টেকনোলজি কর্পোরেশনে নিয়োগ দেওয়া হয়, ২০০১ সালের ডিসেম্বরে ডেপুটি জেনারেল ম্যানেজার হন।
জুন ২০০৪ সালে, তিনি চীনের জাতীয় মহাকাশ প্রশাসনের ডেপুটি ডিরেক্টর হিসেবে দায়িত্ব পালনের পাশাপাশি ন্যাশনাল ডিফেন্সের জন্য বিজ্ঞান, প্রযুক্তি এবং শিল্প কমিশনের সেক্রেটারি-জেনারেল নিযুক্ত হন। জুলাই ২০০৫ সালে, তাকে জাতীয় প্রতিরক্ষার জন্য বিজ্ঞান, প্রযুক্তি এবং শিল্প কমিশনের ডেপুটি ডিরেক্টর নিযুক্ত করা হয়েছিল, একই সাথে বৃহৎ যাত্রীবাহী বিমান প্রকল্পের প্রস্তুতিমূলক দলের উপ-নেতা হিসাবে দায়িত্ব পালন করছেন।
মার্চ ২০০৮ সালে, তিনি চীনের বাণিজ্যিক বিমান কর্পোরেশনের মহাব্যবস্থাপক, ভাইস চেয়ারম্যান এবং ডেপুটি পার্টি সেক্রেটারি হিসাবে নির্বাচিত হন, জানুয়ারি ২০১২ সালে চেয়ারম্যান এবং পার্টি সেক্রেটারি হন 
তিনি নির্বাহী উপ-পরিচালক হিসেবে পদোন্নতি পান, মন্ত্রী পর্যায়ের একটি অবস্থান। 
২৯ জুলাই ২০২২-এ, তিনি Xiao Yaqing-এর হয়ে শিল্প ও তথ্যপ্রযুক্তি মন্ত্রকের পার্টি সেক্রেটারি নিযুক্ত হন, যাকে সেন্ট্রাল কমিশন ফর ডিসিপ্লিন ইন্সপেকশন (CCDI) দ্বারা সন্দেহভাজন "শৃঙ্খলা ও আইন লঙ্ঘনের" জন্য তদন্তের অধীনে রাখা হয়েছিল। পার্টির অভ্যন্তরীণ শৃঙ্খলা সংস্থা, এবং ন্যাশনাল সুপারভাইজরি কমিশন, চীনের সর্বোচ্চ দুর্নীতিবিরোধী সংস্থা।
মেরি ডব্লিউ ব্যাচেলার

মেরি ওয়াশিংটন ব্যাচেলার (২রা ফেব্রুয়ারি ১৮৬০ - ৫ই নভেম্বর ১৯৩৯) ছিলেন একজন আমেরিকান চিকিৎসক এবং ভারতে ব্যাপটিস্ট চিকিৎসক ধর্মপ্রচারক।
মেরি ওয়াশিংটন ব্যাচেলার ১৮৬০ সালের ২২শে ফেব্রুয়ারি, নিউ হ্যাম্পটন, নিউ হ্যাম্পশায়ারে জন্মগ্রহণ করেন, তাঁর বাবা ও মা ছিলেন যথাক্রমে রেভারেণ্ড ওটিস রবিনসন ব্যাচেলার এবং রেভারেণ্ডের দ্বিতীয় স্ত্রী সারা পি মেরিল ব্যাচেলার। ছোটবেলায় মেরি ভারতে চলে আসেন, সেখানে তাঁর বাবা, একজন মেডিকেল ডাক্তার ও নিযুক্ত মন্ত্রী ছিলেন এবং তাঁর মা একজন শিক্ষাবিদ ছিলেন, তাঁরা মেদিনীপুরে ব্যাপ্টিস্ট খ্রিস্টান মিশনারি ছিলেন। কৈশোরে তিনি তাঁর মায়ের সাথে কাজ করতেন, জেনানাতে মহিলাদের পরিদর্শন করতেন এবং শিক্ষা দিতেন। তিনি নিউইয়র্ক সিটির উইমেনস মেডিকেল কলেজে মেডিকেল ডিগ্রি অর্জনের জন্য মার্কিন যুক্তরাষ্ট্রে ফিরে আসেন।
মেরি ওয়াশিংটন ব্যাচেলার ১৮৯০ সালে তাঁর মেডিকেল ডিগ্রি সম্পন্ন করেন এবং ফ্রি ব্যাপ্টিস্ট ওম্যান'স মিশনারি সোসাইটির প্রথম মেডিকেল মিশনারি হিসেবে তাঁর বাবাকে সহায়তা করার জন্য নিযুক্ত হন। ১৮৯৩ সালে যখন তাঁর পিতামাতা অবসর গ্রহণ করেন, তখন তিনি মেদিনীপুরে তাঁদের কাজ গ্রহণ করেন। তিনি স্কুলে পড়াতেন এবং এমন মহিলাদের জন্য চিকিৎসা সেবা প্রদান করতেন যাঁরা ধর্মীয় কারণে পুরুষ ডাক্তারকে দেখাতে পারতেন না। তিনি ১৯০০ সালে তাঁর নিজের স্বাস্থ্যের জন্য, এবং তাঁর অসুস্থ বাবা-মায়ের যত্ন নেওয়ার জন্য মার্কিন যুক্তরাষ্ট্রে ছিলেন (তাঁরা ১৯০০ এবং ১৯০১ সালে মারা যান)। "আমি মনে করি বাবা এবং মা চলে যাওয়ার পরে আমি খুব কঠোর পরিশ্রম করেছি," তিনি স্মরণ করেন, "বেশ কয়েকবার আমার অল্প জ্বর হয়েছিল এবং আমি বেশ অক্ষম হয়ে পড়েছিলাম।" তিনি ছুটিতে থাকাকালীন নিউ ইংল্যান্ডের গীর্জাগুলিতে বক্তৃতা করেছিলেন।
মেরি ওয়াশিংটন ব্যাচেলার ১৯০৩ সালে ভারতে ফিরে আসেন এবং ১৯১০ সালে তাঁকে বালাসোরে স্থানান্তরিত করার আগে পর্যন্ত তিনি মেদিনীপুরে মিস ল্যাভিনা কম্বসের সাথে থাকতেন। দুই মহিলা ১৯১২ - ১৯১৩ সালে বিশ্রামের জন্য মার্কিন যুক্তরাষ্ট্রে ভ্রমণ করেছিলেন। মেরি ব্যাচেলার ১৯১৪ সালে ভারতে ফিরে এসেছিলেন, প্রথমে শান্তিপুরে একজন মিস বাটসকে সাহায্য করেছিলেন এবং তারপরে বালাসোরে ফিরে এসে সেখানে একটি অনাথ আশ্রম পরিচালনা করেছিলেন। তিনি বাংলা ও ওড়িয়া ভাষায় সাবলীলভাবে কথা বলতেন।
মেরি ব্যাচেলার মেদিনীপুরের শিক্ষক খ্যান্ত বালা রায়ের সাথে ওম্যান'স আমেরিকান ব্যাপটিস্ট ফ্রি মিশনারি সোসাইটির জয়ন্তীতে ১৯২১ সালে মার্কিন যুক্তরাষ্ট্রে ফিরে আসেন। তিনি ১৯৩৩ সালে অবসর গ্রহণ করেন এবং ১৯৩৬ সালে ভারত ত্যাগ করেন।
মেরি ব্যাচেলার ১৯৩৯ সালে ৭৯ বছর বয়সে নিউটন, ম্যাসাচুসেটসে মারা যান। আমেরিকান ব্যাপটিস্ট হিস্টোরিক্যাল সোসাইটি আর্কাইভে তাঁর কাগজপত্রের একটি ছোট সংগ্রহ রয়েছে।
থ্রিএইচও

হেল্দি, হ্যাপি, হোলি অর্গানাইজেশন (ইংরেজি: Healthy, Happy, Holy Organization - 3HO) বা থ্রিএইচও বা পশ্চিম গোলার্ধের শিখ ধর্ম বা শিখ ধর্ম ইন্টারন্যাশনাল নামেও পরিচিত, হলো একটি বিতর্কিত আমেরিকান সংস্থা যা ১৯৬৯ সালে হরভজন সিং খালসা, যাকে "যোগী ভজন"ও বলা হয়, দ্বারা প্রতিষ্ঠিত হয়েছিল। এর অনুগামীরা জনপ্রিয়ভাবে "শিখ ধর্ম ব্রাদারহুড" নামে পরিচিত। থ্রিএইচও আন্দোলন হিসাবে উল্লেখ করার সময়, "থ্রিএইচও" কঠোরভাবে শুধুমাত্র আন্দোলনের শিক্ষা শাখার হিসাবে উল্লেখ করা হয়। পণ্ডিতরা থ্রিএইচওকে একটি নতুন ধর্মীয় আন্দোলন হিসাবে সংজ্ঞায়িত করেছেন।
থ্রিএইচও আন্দোলন কিছু ঐতিহ্য যেমন ধ্যান, নিরামিষ এবং যোগব্যায়াম, বিশেষ করে কুণ্ডলিনী যোগের মতো কিছু অনুশীলন অন্তর্ভুক্ত করার জন্য পরিচিত। থ্রিএইচও যোগব্যায়াম এবং আধ্যাত্মিক ধারণাগুলির জন্য উন্মুক্ততাকে শক্তির উত্স হিসাবে বিশ্বাস করে। পুরুষ ও মহিলা উভয়েই পাগড়ি পরে এবং প্রায়ই সাদা পোশাক পরে।
থ্রিএইচওর সদস্যদের একটি কঠোর তরল-নিরামিষ খাদ্য অনুসরণ করতে হয়। অ্যালকোহল, বিনোদনমূলক ওষুধ এবং তামাক ব্যবহার নিষিদ্ধ।
থ্রিএইচও শিখ শিক্ষা এবং মূল্যবোধ অনুশীলন করার দাবি করা সত্ত্বেও, সংগঠনটিকে ব্যাপকভাবে শিখ সম্প্রদায়ের দ্বারা নিন্দা করা হয়, কেউ কেউ এটিকে একটি ধর্মবিশ্বাস হিসাবে উল্লেখ করে।
কুইন হাজারিকা

কুইন হাজারিকা (জন্ম ১৬ই অক্টোবর ১৯৭৬) আসামে বসবাসকারী একজন ভারতীয় প্লেব্যাক গায়িকা এবং অভিনেত্রী। তিনি হিয়া দিয়া নিয়া, গরম বোটাহ, সুরেন সুরোর পুতেক এবং স্নেহ বন্ধন-এর মতো অসমীয়া চলচ্চিত্রের জন্য গান করেছেন। ২০১৩ সালে তিনি রোটারি ইয়াং অ্যাচিভার পুরস্কার অর্জন করেন। ওই একই বছরে তিনি সেরা মহিলা প্লেব্যাক বিভাগে প্রাগ সিনে পুরস্কারের জন্য মনোনীত হন।
আসামের একটি ছোট শহর লখিমপুরে রাজ হাজারিকা এবং ঊষা গগৈ হাজারিকার ঘরে কুইন হাজারিকার জন্ম হয়। তিনি উত্তর-লখিমপুরের সেন্ট মেরি হাই স্কুলে পড়াশোনা করেন এবং পরে গুয়াহাটির হ্যান্ডিক গার্লস কলেজ থেকে স্নাতক হন। খুব ছোটবেলা থেকেই তিনি সঙ্গীত এবং অভিনয়ের মতো বিভিন্ন শিল্পের প্রতি আগ্রহ দেখান এবং চার বছর বয়সে প্রথম মঞ্চে অভিনয় করেন।
হাজারিকা বেশ কিছু অসমীয়া এবং বাংলা ছবিতে অভিনয় ও গান করেছেন। তিনি দূরদর্শন, অল ইন্ডিয়া রেডিও এবং ইউনিসেফ দ্বারা নির্মিত অসংখ্য তথ্যচিত্রে তার কণ্ঠ দিয়েছেন। তিনি ডিওয়াই ৩৬৫, ফোকাস এনই এবং নিউজ লাইভ-এর মতো চ্যানেলগুলির জন্য টিভি শো হোস্ট করেন। ২০১২ সালে, কুইন হাজারিকা চলচ্চিত্র পরিচালক প্রদ্যুত কুমার ডেকার কাছ থেকে একটি অসমীয়া চলচ্চিত্র সূর্যাস্ততে তার প্রথম অভিনয়ের প্রস্তাব পান।
অন্তরা নন্দী, জিম আঙ্কান ডেকা এবং ঋত্বিকা ভট্টাচার্যের সাথে তার একত্রে গাওয়া একটি সঙ্গীত, আওয়াজ - স্পিক আপ এগেনস্ট সেক্স্যুয়াল ভায়োলেন্স, বিভিন্ন চলচ্চিত্র এবং সঙ্গীত উৎসবে অনেক জাতীয় ও আন্তর্জাতিক পুরস্কার জিতেছে।
কান এন ভং

কান এন ভং (জন্ম ১৮৯৯), গ্রেস কান বা গ্রেস সুইট নামেও পরিচিত, একজন চীনা কিণ্ডারগার্টেন শিক্ষাবিদ ছিলেন। তাঁর প্রধান আগ্রহের বিষয় ছিল শিশু মনোবিজ্ঞান।
শৈশবে কান এন ভং হাংচৌতে মার্কিন ব্যাপটিস্ট মিশনারি রেভারেণ্ড এবং মিসেস উইলিয়াম এস সুইটের পরিবারে যোগ দিয়েছিলেন; বলা হয়েছিল যে, তাঁর পাঁচ বছর বয়সে তাঁকে তাঁর জৈবিক পিতা ৩৫ সেন্টের বিনিময়ে বিক্রি করে দিয়েছিলেন, পিতা আফিমের প্রতি আসক্ত একজন ব্যক্তি ছিলেন পরে ফিলাডেলফিয়ার রেভারেণ্ড এ ই হ্যারিসকে তাঁর পালক পিতা হিসেবে বর্ণনা করা হয়।
কান এন ভং হাই স্কুল থেকে স্নাতক হন এবং হাংচৌতে আমেরিকান মিশনারি শিক্ষক হেলেন রলিংসের অধীনে কিণ্ডারগার্টেন শিক্ষক হিসেবে প্রশিক্ষণ নেন। তিনি পরে মার্কিন যুক্তরাষ্ট্রের ওবারলিন কলেজে সঙ্গীত ও শিক্ষা গ্রহণ করেন। তিনি ১৯২২ সালে ওবারলিন থেকে স্নাতক হন।
কান এন ভং হাংচৌতে ইউনিয়ন হাই স্কুল কিণ্ডারগার্টেনের সুপারিনটেনডেন্ট ছিলেন। ১৯২৩ সালে, তিনি শানথৌতে একটি ব্যাপটিস্ট মিশনারি কিণ্ডারগার্টেনে পড়াতেন।
১৯২১ সালে কান এন ভং মিনিয়াপোলিস, সান ফ্রান্সিসকো, ও নিউ ইয়র্ক, এবং অন্যান্য আমেরিকান ও কানাডিয়ান শহরে বক্তৃতা দেন। তিনি শ্রোতাদের বলেছিলেন,- "আমাদের শিশুরা গান গায় এবং খেলায় অংশগ্রহণ করে, ঠিক আপনার দেশের শিশুরা যেমন করে। কিন্তু আমি মনে করি না আমেরিকান শিশুরা সম্ভবত চীনা কিশোরদের মতো তাদের কাজ উপভোগ করতে পারে"। "চীনে এই ধারণাটি এতটাই নতুন যে প্রথমে মায়েরা জানত না এটি থেকে কি তৈরি করতে হবে। এখন শিশুরা দুই ঘন্টা আগে চলে আসে, তারা কিণ্ডারগার্টেনে আসতে খুব আগ্রহী।"
কান এন ভং ১৯২১ সালে কলাম্বিয়া বিশ্ববিদ্যালয়ের একজন চীনা ছাত্রের সাথে বাগদান করেছিলেন। পরে তিনি লরেন্স লিউকে বিয়ে করেন।
যোগী ভজন

হরভজন (জন্ম: হরভজন সিং পুরী) (২৬ আগস্ট ১৯২৯ - ৬ অক্টোবর ২০০৪), যিনি তার অনুসারীদের কাছে যোগী ভজন এবং শ্রী সিং সাহিব নামে পরিচিত, হলেন একজন ভারতীয় বংশোদ্ভূত আমেরিকান উদ্যোক্তা, যোগ গুরু এবং আধ্যাত্মিক শিক্ষক। তিনি মার্কিন যুক্তরাষ্ট্রে তার কুণ্ডলিনী যোগের সংস্করণটি চালু করেন। তিনি থ্রিএইচও (স্বাস্থ্যকর, সুখী, পবিত্র সংস্থা) ফাউন্ডেশনের (এবং ব্যবসায়িক উদ্যোগ) আধ্যাত্মিক পরিচালক ছিলেন, যাদের ৩৫টি দেশে ৩০০টিরও বেশি কেন্দ্র রয়েছে। তার কয়েক ডজন মহিলা অনুসারীর দ্বারা তিনি মরণোত্তর যৌন নির্যাতনের অভিযোগে অভিযুক্ত হয়েছেন; অলিভ ব্রাঞ্চ রিপোর্ট নামে একটি তদন্তে এই অভিযোগগুলো সম্ভবতঃ সত্য বলে প্রমাণিত হয়েছে।
হরভজন সিং খালসা ১৯২৯ সালের ২৬ আগস্ট পাঞ্জাব প্রদেশের (বর্তমানে পাকিস্তানে) গুজরানওয়ালা জেলার কোট হরকার্নের একটি শিখ পরিবারে জন্মগ্রহণ করেন। তার পিতা ডাঃ কর্তার সিং পুরী একজন মেডিকেল ডাক্তার হিসেবে ব্রিটিশ রাজের সেবায় নিযুক্ত ছিলেন। তার মায়ের নাম ছিল হরকৃষ্ণ কৌর। তার বাবা শিখ ঐতিহ্যে বেড়ে ওঠেন এবং তরুণ হরভজন নানদের দ্বারা পরিচালিত একটি ক্যাথলিক স্কুলে শিক্ষিত হন। সিং তার পিতামহ সন্ত ভাই ফতেহ সিংয়ের কাছ থেকে শিখ ধর্মের মৌলিক বিষয়গুলি শিখেছিলেন। তাদের ছিল একটি সচ্ছল জমিদার পরিবার, হিমালয়ের পাদদেশে বেশিরভাগ গ্রামে তাদের ভূমির মালিকানা ছিলো।
হোসে সেরিসুয়েলা

হোসে টিবুরসিও সেরিসুয়েলা (জন্ম ১০ জুন ১৯৬২) একজন আর্জেন্টিনার প্রাক্তন ফুটবলার যিনি একজন ডিফেন্ডার হিসেবে খেলতেন। তার ডাক নাম "এল টিবুরন" (দ্য সার্ক)।
পরীর দেশ

পরীর দেশ [(প্রাথমিক আধুনিক ইংরেজি : "Faerie"; (স্কটিশ পৌরাণিক কাহিনী ; তুলনা- (নর্স পৌরাণিক কাহিনী)] হলো ইংরেজি এবং স্কটিশ লোককাহিনীতে পরী বা "ফে"দের কল্পিত ভূমি বা বাসস্থান। পুরানো ফরাসি (প্রাথমিক আধুনিক ইংরেজি :faerie)কে একটি মায়া বা জাদু, "ফে" এর দেশ উল্লেখ করা হয়েছে। আধুনিক ইংরেজিতে (১৭ শতকের মধ্যে) "পরী" নাম দিয়ে "ফে" রাজ্যের বাসিন্দাদের বোঝায়, যেমন, এডমান্ড স্পেনসারের "দ্য ফেয়ারি কুইনে" "ফেয়ারি নাইট" অভিব্যক্তিটি একটি "অতিপ্রাকৃত যোদ্ধা" বা "ফ্যারির যোদ্ধা" বোঝায়।কিন্তু পরে আবার ব্যাখ্যা করা হয় যে একজন যোদ্ধাকে উল্লেখ করা হয়েছে, যে "একটি পরী"।
পরীর দেশকে কেবল "পরী" বা "ফেয়ারি" হিসাবে উল্লেখ করা যেতে পারে, যদিও সেই ব্যবহারটি একটু প্রাচীন। এটি প্রায়শই "পরীর রানি" দ্বারা শাসিত ভূমি, এবং এইভাবে পরীভূমির যে কোনও কিছুকে বোঝানো হয়, কখনও কখনও "কোর্ট অফ দ্য কুইন অফ " বা স্কটিশ লোককাহিনীতে সিলি আদালত থেকে বলে বর্ণনা করা হয়। স্কট শব্দ বা "" "পরীর দেশ" -এর অন্যান্য রূপ রয়েছে, সেটি স্কটিশ ডাইনির বিচারে প্রত্যয়িত, কিন্তু বা -এর সাথে স্টেম (স্কট ভাষায় যার অর্থ 'বাড়ি') ছিল পিটকের্নের অনুমানমূলক পাঠ।
স্কটিশ ডাইনিদের বিচারের তথ্যগুলি থেকে জানা যায় যে, অনেকে শুরুতে দাবি করেছিলেন যে তাঁরা "এলফামের রানি" এবং তাঁর ভারপ্রাপ্ত সদস্যের সাথে সভা করেছেন। ১৫৭৬ সালের ৮ই নভেম্বর, স্কটল্যাণ্ডের ডালরির বাসিন্দা ধাত্রী বেসি ডানলপ যাদুবিদ্যা এবং ডাকিনিবিদ্যার অভিযোগে অভিযুক্ত হন। তিনি তাঁর অভিযুক্তদের উত্তর দিয়েছিলেন যে তিনি থমাস রিডের কাছ থেকে শিক্ষা পেয়েছিলেন। থমাস রিড একজন প্রাক্তন ব্যারোনি, অফিসার যিনি ৩০ বছর আগে পিঙ্কির যুদ্ধে মারা গিয়েছিলেন। এছাড়াও বেসি ডানলপ বলেছিলেন কাছাকাছি অবস্থিত "কোর্ট অফ এলফাম" -এর রানির কাছ থেকে শিক্ষা পেয়েছিলেন। এর ফলে তিনি দোষী সাব্যস্ত হন এবং ১৫৭৬ সালে তাঁকে পুড়িয়ে মারা হয়।
অ্যালিসন পিয়ারসনকে ১৫৮৮ সালে এলফামের রানির সাথে কথোপকথন করার জন্য এবং জাদুকথা ও ওষুধ নির্ধারণের জন্য ডাইনি হিসাবে পুড়িয়ে মারা হয়েছিল (বাইর হিলস, ফিফ, স্কটল্যাণ্ড)। এই একই মহিলাকে ("অ্যালিসন পিয়ারসন") রবার্ট সেম্পিলের গীতিনাট্যেও (১৫৮৩) দেখা গেছে, যেখানে বলা হয় যে তিনি একটি পরী-যাত্রায় ছিলেন। সেম্পিলের লেখায় উল্লেখ করা হয়েছে যে, "এলফাইন"কে "এলফল্যাণ্ড" বা "ফেয়ারিল্যাণ্ড" (পরীর দেশ) হিসেবে ব্যাখ্যা করা হয়েছে। 
মধ্যযুগীয় শ্লোক রোম্যান্স এবং "টমাস দ্য রাইমারের" স্কটিশ গীতিনাট্যে, শিরোনাম চরিত্রটি একটি মহিলা অতিপ্রাকৃত সত্তার দ্বারা উদ্দীপ্ত। যদিও ব্যাখ্যাকারদের দ্বারা তাকে পরীর রানি হিসাবে চিহ্নিত করা হয়েছে, পাঠ্যগুলি বিশেষভাবে তার বা তার রাজ্যের নামকরণ থেকে বিরত থাকে। ব্যতিক্রম হলো গীতিনাট্য সংস্করণ "ক", যেখানে তাকে এলফল্যাণ্ডের রানি হিসাবে উল্লেখ করা হয়েছে। কবি এবং ঔপন্যাসিক রবার্ট গ্রেভস তাঁর গীতিনাট্যের পরিবর্তন প্রকাশ করেন, তার নামের পরিবর্তে "এলফামের রানি" দিয়েছিলেন:
এলফহেম বা এলফল্যাণ্ডকে এই গীতিনাট্য এবং গল্পগুলিতে বিভিন্ন উপায়ে চিত্রিত করা হয়েছে, সাধারণত রহস্যময় এবং উপকারী কিন্তু কখনও কখনও অশুভ এবং দুষ্ট হিসাবে। রাজ্যের রহস্যময়তা এবং এর অন্য জাগতিক ক্ষমতা অনেক গল্পে সন্দেহ ও অবিশ্বাসের উৎস। রাজ্যে অতিরিক্ত যাত্রার মধ্যে রয়েছে রূপকথার গল্প "চাইল্ড রোল্যাণ্ড", যা রাজ্য সম্পর্কে বিশেষভাবে নেতিবাচক দৃষ্টিভঙ্গি উপস্থাপন করে।
গুস্তাভো দেজোত্তি

গুস্তাভো আবেল দেজোত্তি (জন্ম ১৪ ফেব্রুয়ারি ১৯৬৪) একজন আর্জেন্টিনার প্রাক্তন ফুটবলার যিনি একজন স্ট্রাইকার হিসেবে খেলেন। তিনি আর্জেন্টিনার নেয়েলস ওল্ড বয়েজের হয়ে তার ক্যারিয়ারের বেশিরভাগ অংশ খেলেছেন এবং ১৯৮৭-১৯৮৮ সালের প্রাইমারা ডিভিশন আর্জেন্টিনা চ্যাম্পিয়নশিপ জয়ী দলের অংশ ছিলেন।
একটি শিরোপা জয়ী দলের অংশ হওয়ার কারণে তিনি প্রধান ইউরোপীয় ক্লাবগুলির নজরে আনেন এবং ১৯৮৮ সালে তিনি ইতালিতে চলে যান যেখানে তিনি এসএস ল্যাজিও এবং তারপরে ইউএস ক্রেমোনিসের হয়ে খেলেন। ১৯৯৪ সালে, তিনি ক্লাব লিওন এবং তারপরে ক্লাব এটলাসের হয়ে খেলার জন্য মেক্সিকোতে চলে যান। ডেজোত্তির চূড়ান্ত ক্লাব ছিল উরুগুয়ের ডিফেন্সর স্পোর্টিং ক্লাব যেখানে তিনি ১৯৯৮ সালে অবসর নেন।
তার ক্যারিয়ারের সবচেয়ে কুখ্যাত মুহূর্তটি এসেছিল যখন তাকে ১৯৯০ ফিফা বিশ্বকাপ ফাইনালে পশ্চিম জার্মানির বিপক্ষে লাল কার্ড দেখয়ে বিদায় করা হয়েছিল। পরবর্তীতে তারা পশ্চিম জার্মানির কাছে ১-০ গোলে হেরেছিল।
অ্যালিসন পিয়ারসন (অভিযুক্ত ডাইনি)

অ্যালিসন পিয়ারসন (বা পিয়ারসেন) (বা অ্যালেসন পিয়ারসন) (জন্ম ১৫৩৩, মৃত্যু এডিনবার্গ ১৫৮৮ সালে) ডাকিনিবিদ্যার জন্য মৃত্যুদণ্ড কার্যকর করা হয়েছিল। ১৫৮৮ সালে বিচারের সময়, তিনি একটি পরী আদালতের দর্শনের কথা স্বীকার করেছিলেন।
অ্যালিসন পিয়ারসন জন্মগ্রহণ করেন ১৫৩৩ সালে। তিনি ফিফের সেন্ট অ্যাণ্ড্রুজের কাছে বোয়ারহিলস (বাইর হিল), ফিফেতে থাকতেন। তিনি আত্মার পথপ্রদর্শক হিসাবে কাজ করতেন। তাঁর কাকা উইলিয়াম সিম্পসনের ভূতকে নিয়ে তিনি সেন্ট অ্যাণ্ড্রুজ এলাকার আশেপাশে রোগ নিরাময় ক'রে বেড়াতেন। সিম্পসনের ভূত পরীদের সাথে জড়িত ছিল এবং সেই ভূতের দর্শন পিয়ারসনকে ছোটবেলায় অসুস্থতা থেকে নিরাময় করেছিল।
অ্যালিসন পিয়ারসনকে ডাকিনিবিদ্যায় অভিযুক্ত ক'রে তাঁর বিরুদ্ধে তদন্ত হয়েছিল, ১৫৮৩ সালে সেন্ট অ্যাণ্ড্রুজের আর্চবিশপ প্যাট্রিক অ্যাডামসন তদন্ত করেছিলেন; যাই হোক, যখন তিনি অসুস্থ ছিলেন এবং অন্যরা তাঁকে নিরাময় করতে পারেনি, তখন পিয়ারসনের চিকিৎসার ফলে তিনি সম্পূর্ণ সুস্থ হয়ে ওঠেন। অ্যাডামসনের শত্রুরা দাবি করেছিল যে এটি ছিল ডাকিনিবিদ্যা এবং পিয়ারসনকে সেন্ট অ্যাণ্ড্রুস দুর্গে বন্দী করা হয়েছিল। প্যাট্রিক অ্যাডামসন তাঁকে সেখান থেকে পালাতে সাহায্য করেছিলেন। স্কটিশ গীতিনাট্য-লেখক, রবার্ট সেম্পিল, পিয়ারসন এবং অ্যাডামসন সম্পর্কে লিখেছেন।
১৫৮৮ সালে অ্যালিসন পিয়ারসনকে নিয়ে আবার তদন্ত করা হয়েছিল এবং ডাকিনিবিদ্যার জন্য বিচার করা হয়েছিল। এরপর তিনি দোষী সাব্যস্ত হয়েছিলেন এবং তাঁকে মৃত্যুদণ্ড দিয়ে পুড়িয়ে মারা হয়েছিল। তাঁর বিরুদ্ধে অভিযোগগুলির মধ্যে একটি ছিল যে "তিনি আর্চবিশপের জন্য ভেড়ীর দুধ, রক্তবর্ণ মদ্য, ভেষজ দিয়ে একটি পানীয় তৈরি করেছিলেন, যা "অ্যানে কোয়ার্ট আট অ্যানিস, কুহিল্ক হি ড্র্যাঙ্ক আট টোয়া ড্রাক্টিস, টোয়া সিণ্ড্রি ডাইটিস" (পিটকেয়ার্নের অপরাধমূলক বিচার, আই. ১৬৫)।" তাঁর স্বীকারোক্তিতে পরী আদালতে "আনে লস্টি মানে, মানি মেন এবং ওয়েমেন" দ্বারা নিয়ে যাওয়ার বিবরণ অন্তর্ভুক্ত ছিল। তিনি বলেছিলেন যে তিনি এলভেসের রানির সাথে দেখা করেছিলেন, তিনি ঘূর্ণিঝড় দ্বারা বাহিত হয়ে সেখানে গিয়েছিলেন এবং অপ্রত্যাশিতভাবে কোথাও জেগে উঠতে পারেন। ইয়োম্যান উল্লেখ করেছেন যে পিয়ারসন তাঁর বাম দিকের শক্তি হারানোর বর্ণনা দিয়েছেন এবং এই ধরনের শারীরিক ক্ষমতার ক্ষতি প্রায়শই সেই সময়ের ডাকিনি স্বীকারোক্তিতে এবং ১৭ শতকের শেষের দিকে বারবারা পিবলসের মতো স্বপ্নদর্শীদের ধর্মীয় সন্মোহ বর্ণনায় পাওয়া গিয়েছিল।
পোড়াদহ বাজার

পোড়াদহ বাজার কুষ্টিয়া জেলার মিরপুর উপজেলার পোড়াদহ ইউনিয়নে অবস্থিত একটি বাজার‌‌। এটি একটি পাইকারি কাপড়ের বাজার।
দেশের বিভিন্ন প্রান্ত হতে ব্যবসায়িকরা এই হাট থেকে পাইকারি মূল্যে কাপড় কিনে নিজেদের ব্যবসাপ্রতিষ্ঠানে নিয়ে যান। বাজারের আইনশৃঙ্খলা ও সার্বিক পরিস্থিতি নিয়ন্ত্রণের জন্য "পোড়াদহ বনিক সমিতি" নামে একটি সমিতি রয়েছে। কিছু গনমাধ্যমের মতে এই বাজারটি হলো বাংলাদেশের দ্বিতীয় বৃহত্তম কাপড়ের হাট।
সপ্তাহে বৃহস্পতিবার, শুক্রবার ও শনিবার কাপড়ের হাট বসে। কিন্তু এই বাজারে শুক্রবার ব্যতীত নিয়মিত কাপড় বেচা কেনা হয়। শুক্রবারে শুধুমাত্র কাপড়ের হাট বসে
প্রতিদিন সকাল ৮টা থেকে রাত ১০টা পর্যন্ত দোকানগুলোর বেচাবিক্রি চলে।
পোড়াদহ বাজারে ০৩ ধরনের হাট বসে।
এই হাটে ৯৫ ভাগ পণ্য দেশি। ৫ ভাগ থাকে বিদেশি। প্রতি হাটবারে কাপড়ের হাটে ৩৫ থেকে ৪০ কোটি টাকা বেচাকেনা হয়। এবং ব্যক্তিমালিকানা দোকানগুলোয় ৬০ কোটি টাকা বেচা বিক্রি হয়ে থাকে। এই কাপড়ের হাট থেকে প্রতিবছর গড়ে সরকারের রাজস্বের পরিমাণ ৪৮ লক্ষ টাকা।
কুষ্টিয়া, মিরপুর, আলমডাঙ্গা ও চুয়াডাঙ্গার সাথে সরাসরি সড়ক ব্যবস্থা রয়েছে। ঢাকা খুলনা, রাজশাহী ও রংপুরের মতো প্রধান শহর গুলোর সাথে ট্রেন যোগাযোগ ব্যবস্থা রয়েছে‌ বাজারের পাশেই পোড়াদহ জংশন রেলওয়ে স্টেশন অবস্থিত।
আল-মুহাররাক স্পোর্টস ক্লাব

আল-মুহাররাক স্পোর্টস ক্লাব বাহরাইন দেশের মুহাররাক শহরভিত্তিক একটি ফুটবল ক্লাব। এই ক্লাবটি বাহরাইনের প্রাচীনতম ও সবচেয়ে সফল ক্লাবগুলির একটি। ক্লাবটি ৩৪টি বাহরাইন প্রিমিয়ার লিগ শিরোপা এবং ১টি জিসিসি চ্যাম্পিয়ন্স লিগ শিরোপা সহ অসংখ্য ঘরোয়া এবং আঞ্চলিক শিরোপা জিতেছে। আল-মুহাররাক স্পোর্টস ক্লাব তার অনুরাগী ভক্তদের জন্য পরিচিত এবং আল-আহলি ক্লাব এর সাথে তার প্রতিদ্বন্দ্বিতার জন্য পরিচিত, যেটিকে বাহরাইনের ফুটবলের অন্যতম বড় প্রতিদ্বন্দ্বিতা বলে মনে করা হয়।
বাহরাইন বাস্কেটবল প্রিমিয়ার লিগ প্রতিযোগিতায় এই ক্লাবের বাস্কেটবল বিভাগ নিয়মিত অংশগ্রহণ করে। ২০০৮, ২০১২, ২০১৯-এ বিজয়ী হয়েছিল।
বাহরাইন জাতীয় স্টেডিয়াম

বাহরাইন জাতীয় স্টেডিয়াম (; প্রতিবর্ণীকৃত: Stād al-Bahrayn al-Watanī) বাহরাইন দেশের রিফা শহরে অবস্থিত একটি বহুমুখী স্টেডিয়াম। মূলত এটি ফুটবল খেলা আয়োজন করে।
এটি ১৯৮২ সালে নির্মিত হয়েছিল এবং ডিসেম্বর ২০১২ সালে ২১তম আরব উপসাগরীয় কাপ এর জন্য সংস্কার করা হয়েছিল।
পোপ ফ্রান্সিস বাহরাইন জাতীয় স্টেডিয়ামে ৫ নভেম্বর, ২০২২-এ একটি পবিত্র পোপ গণের আয়োজন করেছিলেন, যেটি অনুষ্ঠানের জন্য সাময়িকভাবে সংস্কার করা হয়েছিল। গণসমাবেশে জনগণের সদস্যরা উপস্থিত ছিলেন এবং বাদশাহ হামাদ বিন ঈসা আলখালিফা এর উপস্থিতিতে এটি পরিচালিত হয়েছিল। স্টেডিয়ামে একটি অস্থায়ী কেন্দ্র মঞ্চ স্থাপন করা হয়েছিল যাতে পোপ এবং রাজাকে আতিথেয়তা দেওয়া হয়। এটি প্রথমবারের মতো চিহ্নিত করেছে যে একজন পোপ বাহরাইনে একটি গণসমাবেশ করেছেন, এবং ঘটনাটি সারা বিশ্বের মিডিয়া আউটলেটগুলি দ্বারা ব্যাপকভাবে প্রচারিত এবং কভার করা হয়েছিল। আন্তঃধর্মীয় সংলাপ এবং সহযোগিতার জন্য পোপ ফ্রান্সিসের প্রচেষ্টার অংশ ছিল পোপ গণ।
কেই ওকামি

কেই ওকামি ১৮৫৮ সালে আওমোরি প্রশাসনিক অঞ্চলে নিশিদা কেইকো নামে জন্মগ্রহণ করেছিলেন। ১৮৭৮ সালে ইয়োকোহামা কিয়োরিতসু নারীদের বিদ্যালয় থেকে স্নাতক হন এবং তারপর সাকুরাই নারী বিদ্যালয়ে ইংরেজি পড়ান। ২৫ বছর বয়সে তিনি শিল্পকলা শিক্ষক ওকামি সেনকিচিরোকে বিয়ে করেছিলেন। দম্পতি পরবর্তীকালে মার্কিন যুক্তরাষ্ট্রে চলে আসেন।
যুক্তরাষ্ট্রে কেই ওকামি পেনসিলভেনিয়ার মহিলা মেডিকেল কলেজে পড়াশোনা করেছিলেন। অধ্যায়নের জন্য তিনি প্রেসবিটারিয়ান চার্চের বিদেশী মহিলা মিশনারি সোসাইটির আর্থিক সহায়তা পেয়েছিলেন। চার বছর অধ্যয়নের পরে, তিনি ১৮৮৯ সালে সুসান লা ফ্লেশে পিকোটের সাথে স্নাতক হন। এভাবে তিনি প্রথম জাপানি নারী হিসেবে পাশ্চাত্যের কোন চিকিৎসা বিশ্ববিদ্যালয় থেকে আধুনিক চিকিৎসাবিদ্যায় পাশ্চাত্য স্নাতক অর্জন করেন।
জাপানে ফিরে আসার পর, কেই ওকামি তাকাকি কানেহিরোর আমন্ত্রণে জিকেই হাসপাতালে (বর্তমানে জিকেই ইউনিভার্সিটি স্কুল অফ মেডিসিন হাসপাতাল) কাজ করেছিলেন। সম্রাট মেইজি কোন মহিলা হতে চিকিৎসা গ্রহণে অনিচ্ছুক ছিলেন, সম্রাট ওকামির পথ্য গ্রহণ করেননি, তাই তিনি জিকেই হাসপাতাল থেকে পদত্যাগ করেন। তারপর, তিনি মিনাতোর আকাসাকা তামেইকে এলাকায় প্রথম মহিলা চিকিৎসক হিসেবে নিজ বাড়িতে নিজস্ব ক্লিনিক খোলেন। কেই ওকামি ধাত্রীবিদ্যায় পারদর্শী ছিলেন এবং যক্ষ্মা রোগীদেরও চিকিৎসা করেছেন।
পরে, তিনি ব্যক্তিগত অনুশীলন বন্ধ করে শোই বালিকা বিদ্যালয়ের সহ-অধ্যক্ষের দায়িত্ব নেন, যেটি তার শ্যালক কিয়োমুনে প্রতিষ্ঠিত হয়েছিল। ১৮৯৭ সালে, তিনি তার বন্ধু মিসেস ট্রুর সাথে অংশীদারিত্বে অসুস্থ মহিলাদের জন্য একটি ছোট হাসপাতাল খোলেন। তিনি একই প্রাঙ্গণে একটি নার্সিং স্কুলও প্রতিষ্ঠা করেছিলেন। হাসপাতালটি নয় বছর পর বন্ধ হয়ে যায়, কারণ সেখানে খুব কম রোগী ছিল, বেশিরভাগই ছিলেন বিদেশী মহিলা ধর্ম প্রচারক। জাপানে মিশনারি কাজে অংশ নিয়েছিলেন, সেইসাথে জাপানের বৃহত্তম হাসপাতালে নার্সদের শারীরবিদ্যা শেখাতেন।
ওকামি তিনি স্তন ক্যান্সারের কারণে অবসর গ্রহণ করেন। তিনি ১৮৭২ সালের মার্চে জপানে থাকা অবস্থায় খ্রিস্টধর্ম গ্রহণ করেন। একজন ধর্মপ্রাণ খ্রিস্টান ছিলেন। অবসর সময়ে বাগান করে সময় কাটাতেন। ১৯৪১ সালের ২ সেপ্টেম্বর ৮৩ বছর বয়সে তিনি মৃত্যুবরণ করেন।
১৮৮৫ সালের ১০ অক্টোবর মেডিকেল কলেজে অধ্যায়নের সময় অনুষদ ডিনের অভ্যর্থনা অনুষ্ঠানে গৃহীত স্থিরচিত্রটি কেই ওকামির একটি ঐতিহাসিক ছবি। এছবিতে তাকে আনন্দী গোপাল জোশী ও সাবাত ইসলামবুলির সাথে নিজ অঞ্চলের সংস্কৃতি অনুযায়ী উপস্থাপিত পোশাকে দেখা যায়। চিত্রের প্রত্যেক নারী- আনন্দী ভারতের, কেই জাপানের এবং সাবাত সিরিয়ার তথা নিজ দেশের প্রথম নারী যারা পাশ্চাত্যের বিদ্যালয় হতে আধুনিক চিকিৎসাবিজ্ঞানে স্নাতক অর্জন করে চিকিৎসক হয়েছিলেন।
চন্দন কুমার সরকার

চন্দন কুমার সরকার (মৃত্যু ১৯ নভেম্বর ২০১৮) আসাম রাজ্যের একজন ভারতীয় রাজনীতিবিদ ছিলেন। তিনি ২০১৫ থেকে ২০১৬ সাল পর্যন্ত তৃতীয় তরুণ গগৈ মন্ত্রকের সেচ ও মৃত্তিকা সংরক্ষণ মন্ত্রী হিসেবে দায়িত্ব পালন করেন তিনি ১৯৯১ থেকে ১৯৯৬, ২০০১ থেকে ২০০৬ এবং আবার ২০১১ থেকে ২০১৬ পর্যন্ত অভয়পুরী দক্ষিণ নির্বাচনী এলাকা থেকে আসাম বিধানসভার সদস্য ছিলেন। তাঁর ছেলে প্রদীপ সরকার অভয়পুরী দক্ষিণ বিধানসভা কেন্দ্রের বর্তমান বিধায়ক ছিলেন।
সরকার প্রয়াত বিজয় চৌধুরী সরকারের ছেলে। তিনি ১৯৭৪ সালে চাকলা এইচএসএস স্কুলে দশম শ্রেণি পর্যন্ত পড়েন।
সরকার 1991 সালের আসাম বিধানসভা নির্বাচনে অভয়পুরী দক্ষিণের জন্য ভারতীয় জাতীয় কংগ্রেসের প্রার্থী ছিলেন, তিনি ২২,৩১১ ভোট পান, মোট ভোটের ৩২.৫৮%।
১৯৯৬ সালের আসাম বিধানসভা নির্বাচনে, সরকার ১৬,৯৭৭ ভোট পেয়েছিলেন, মোট ভোটের ২২.২৪%। তিনি এজিপি প্রার্থী রবীন বণিক্যের কাছে ২৬,৫৭২ ভোটে হেরে যান।
2001 আসাম বিধানসভা নির্বাচনে, তিনি 45318 ভোট পান, মোট ভোটের 50.02% এবং তিনি আবার অভয়পুরী দক্ষিণের বিধায়ক হন। তিনি বণিক্যকে ৩৬৩৩ ভোটে পরাজিত করেন।
2006 আসাম বিধানসভা নির্বাচনে, তিনি 26638 ভোট পেয়েছিলেন এবং আবার 4034 ভোটে বনিক্যার কাছে পরাজিত হন।
2011 সালের আসাম বিধানসভা নির্বাচনে তিনি অভয়পুরী দক্ষিণের জন্য আবার ভারতীয় জাতীয় কংগ্রেসের প্রার্থী ছিলেন, তিনি তার নিকটতম প্রতিপক্ষকে 15899 ভোটে পরাজিত করেছিলেন। 23 জানুয়ারি, মন্ত্রিসভায় রদবদল করে, সরকারকে তরুণ গগৈ মন্ত্রিসভায় সেচ ও মৃত্তিকা সংরক্ষণ মন্ত্রী করা হয়েছিল।
2016 আসাম বিধানসভা নির্বাচনে, তিনি অনন্ত কুমার মালোর কাছে 191 ভোটে পরাজিত হন। তিনি ছিলেন 10 জন ক্যাবিনেট মন্ত্রীর একজন যারা নির্বাচনে হেরেছিলেন।
সরকার ও তার স্ত্রীর ২ ছেলে ও ১ মেয়ে ছিল। তাঁর ছেলে প্রদীপও 2021 সালে অভয়পুরী দক্ষিণের বিধায়ক হয়েছিলেন।
19 নভেম্বর 2018-এ, সরকার বোঙ্গাইগাঁওয়ে হৃদরোগে আক্রান্ত হন। তাকে দ্রুত স্থানীয় হাসপাতালে নিয়ে যাওয়া হলে পরে তার মৃত্যু হয়।
রিপুন বোরা, হিমন্ত বিশ্ব শর্মা এবং মুখ্যমন্ত্রী সর্বানন্দ সোনোয়ালের মতো অনেক রাজনীতিবিদ সরকারকে শ্রদ্ধা জানিয়েছেন। সোনোয়াল বলেন, "আগের কংগ্রেস সরকারের একজন মন্ত্রী হিসাবে, সরকার মূল্যবান সেবা দিয়েছিলেন, যা সর্বদা মানুষ মনে রাখবে এবং তার মৃত্যু সমাজের জন্য একটি অপূরণীয় ক্ষতি।"
প্রদীপ সরকার (আসামের রাজনীতিবিদ)

প্রদীপ সরকার একজন ভারতীয় রাজনীতিবিদ যিনি ২০২১ সাল থেকে অভয়পুরী দক্ষিণ থেকে আসাম বিধানসভার সদস্য হিসেবে কাজ করছেন, এজিপি-এর পূর্ণেন্দু বাণিক্যকে পরাজিত করেছেন। তিনি ভারতীয় জাতীয় কংগ্রেসের সদস্য। তার বাবা, চন্দন সরকারও আসাম সরকারের বিধায়ক এবং মন্ত্রী ছিলেন এবং তার মা স্বপ্না রানী সরকার অভয়পুরী টাউন কমিটির চেয়ারম্যান ছিলেন।
লিলিয়ান হিক্স

লিলিয়ান হিক্স (১৮৫৩-১৯২৪) ছিলেন একজন ব্রিটিশ প্রচারক যিনি কৃষি শ্রমিকদের ভোট এবং পরে যুক্তরাজ্যে নারীদের ভোটাধিকার নিয়ে কাজ করেন। হিক্স বেশ কয়েকটি সংগঠনে সক্রিয় ভূমিকা নিয়েছিলেন এবং ১৯১০ সালে ব্ল্যাক ফ্রাইডেতে গ্রেফতার হন।
হিক্স ১৮৫৩ সালে কোলচেস্টারে জন্মগ্রহণ করেন তিনি এবং তার স্বামী চার্লস হিক্স গ্রেট হল্যান্ড হলে থাকতেন যেখানে তাদের মেয়ে অ্যামির জন্ম হয়েছিল। তিনি কৃষি শ্রমিকদের সমর্থন করার জন্য প্রচারণা চালান যারা ১৯ শতকে ভোট থেকে বঞ্চিত ছিল। প্রচারটি সফল হয়েছিল যখন জনপ্রতিনিধিত্ব আইন ১৮৮৪ পুরুষ কৃষি শ্রমিকদের ভোট দেওয়ার অধিকারকে আইনে পরিণত করে, এবং তা করা হয় লিঙ্গ নির্বিশেষে কারণ তাদের কোনো সম্পত্তি ছিল না।
হিক্স বেশ কয়েকটি সংস্থার মাধ্যমে নারীদের ভোটাধিকারের জন্য প্রচার চালাতে গিয়েছিলেন কারণ নারীদের আন্দোলনগুলো বিভিন্ন আনুগত্য দ্বারা বিভক্ত ছিল। অনেকেই অপরাধমূলক কর্মকাণ্ডে জড়িত হবে না বা তারা নারী সামাজিক ও রাজনৈতিক ইউনিয়নের নেতৃত্বের স্বৈরাচারী পদ্ধতির সাথে একমত হবে না। অ্যামি যখন একটি অল্পবয়সী মেয়ে ছিল, তখন থেকেই হিক্স ভোটাধিকারের সাথে যুক্ত ছিলেন। ১৯০২ সাল নাগাদ তিনি এবং তার মেয়ে সেন্ট্রাল সোসাইটি ফর উইমেন'স সাফ্রেজের সদস্য ছিলেন এবং তারা ভোটাধিকারের জন্য নারীদের নাগরিক অবাধ্যতার উদযাপনে যোগ দিয়েছিলেন। তিনি এবং তার মেয়ে ১৯০৬ সালে নারী সামাজিক ও রাজনৈতিক ইউনিয়নে যোগ দেন, কিন্তু ১৯০৭ সাল নাগাদ তারা দুজনেই উইমেন'স ফ্রিডম লীগে যুক্ত হন যা ভোটাধিকার আন্দোলন (নারী সামাজিক ও রাজনৈতিক ইউনিয়ন) থেকে বিভক্ত হয়ে গিয়েছিল এবং অ্যামি লীগের সেক্রেটারি হিসেবে কাজ করছিলেন। ১৯০৭ সালে বিঘ্ন ঘটানোর জন্য অ্যামিকে তিন সপ্তাহের জন্য কারারুদ্ধ করা হয়েছিল।
প্রায় ১৯০৯ সালে উইমেন'স ফ্রিডম লীগ লেনা কনেলের তোলা হিক্সের ছবি সমন্বিত একটি পোস্টকার্ড প্রকাশ করে। ১৯১০ সালের ১৮ নভেম্বর ব্ল্যাক ফ্রাইডেতে তাকে এবং তার মাকে গ্রেপ্তার করা হয়েছিল।
ব্ল্যাক ফ্রাইডে ছিল ১৮ নভেম্বর ১৯১০ সালে লন্ডনে হওয়া একটি ভোটাধিকার বিক্ষোভ, যেখানে ৩০০ জন নারী পার্লামেন্টের হাউসে মিছিল করেছিলেন নারীদের জন্য ভোটাধিকার সুরক্ষিত করার জন্য তাদের প্রচারণার অংশ হিসেবে। পার্লামেন্ট স্কোয়ারে বিক্ষোভকারীরা পুলিশের সাথে সংঘর্ষে লিপ্ত হয় এবং অনেককে গ্রেফতার করা হয় এবং তাদের মধ্যে তিনি এবং তার মেয়েও ছিলেন। পরে তিনি এবং তার মেয়ে আরও জঙ্গি সংগঠন ডব্লিউএসপিইউ-তে যোগ দেন।
১৯১৩ সালে তিনি হ্যাম্পস্টেড ইউনাইটেড সাফ্রাজিস্টের সচিব ছিলেন। তিনি কর দিতে অস্বীকার করেও প্রদর্শন করেছিলেন।
চায়না বিমান শিল্প কর্পোরেশন

চায়না বিমান শিল্প কর্পোরেশন বা এভিয়েশন ইন্ডাস্ট্রি কর্পোরেশন অফ চায়না (এভিআইসি) হল একটি চীনা রাষ্ট্রীয় মালিকানাধীন মহাকাশ ও প্রতিরক্ষা সমষ্টি যার সদর দপ্তর বেইজিংএ অবস্থিত। চীনের বিমান শিল্প কর্পোরেশন রাজ্য পরিষদের রাষ্ট্রীয় মালিকানাধীন সম্পদ তত্ত্বাবধান এবং প্রশাসন কমিশন দ্বারা তত্ত্বাবধান করা হয়। ২০২১ সালের হিসাবে এটি ফরচুন গ্লোবাল ৫০০ তালিকায় ১৪০ তম স্থানে রয়েছে, এবং সারা বিশ্বে ১০০ টিরও বেশি সহায়ক সংস্থা, ২৭টি তালিকাভুক্ত কোম্পানি এবং ৫,০০,০০০ কর্মচারী রয়েছে। এছাড়াও চীনের বিমান শিল্প কর্পোরেশন ২০২২ সালের হিসাবে বিশ্বব্যাপী ষষ্ঠ বৃহত্তম প্রতিরক্ষা ঠিকাদার এবং দ্বিতীয় বৃহত্তম চীনা প্রতিরক্ষা ঠিকাদার যার মোট আয় $৭৯ বিলিয়ন (প্রতিরক্ষা এবং অ-প্রতিরক্ষা পরিষেবা উভয় থেকে)।
১ এপ্রিল ১৯৫১-এ এভিয়েশন ইন্ডাস্ট্রি অ্যাডমিনিস্ট্রেশন কমিশন হিসাবে প্রতিষ্ঠিত হওয়ার পর থেকে, গণপ্রজাতন্ত্রী চীনের বিমান শিল্প ১২টি পদ্ধতিগত সংস্কার হয়েছে।
এভিআইসি ২০২১ সালে আমেরিকান বিমানের ইঞ্জিন প্রস্তুতকারক কন্টিনেন্টাল মোটরস, Inc., ২০১১ সালে বিমান প্রস্তুতকারক সিরাস এবং ২০১৫ সালে বিশেষ যন্ত্রাংশ সরবরাহকারী অ্যালাইন অ্যারোস্পেস কিনেছিল ২০১৫ সালে, এভিআইসি এবং বিএইসআর অংশীদাররা একটি যৌথ উদ্যোগ কাঠামোর মাধ্যমে মার্কিন স্বয়ংচালিত সরবরাহকারী হেনিজেসকে অধিগ্রহণ করে।
২০১৬ সালে, চীনের অ্যারো ইঞ্জিন কর্পোরেশন গঠন করা হয়, যার মূলধন ছিল US$৭.৫ বিলিয়ন মার্কিন ডলার। চীনের বিমান শিল্প কর্পোরেশন এবং কোমাক দ্বারা এয়ারো-ইঞ্জিন এবং সংশ্লিষ্ট প্রযুক্তি একীভূত করার জন্য।
চায়না বিমান শিল্প কর্পোরেশন ১৯৯৯ সালে দুটি পৃথক সত্তা, চায়না বিমান শিল্প কর্পোরেশন ১ এবং চায়না বিমান শিল্প কর্পোরেশন ২ এ বিভক্ত হয়। উভয়ই বেসামরিক এবং সামরিক বিমান উৎপাদন ক্ষমতা ধরে রেখেছে, সাথে অনেকগুলি সম্পর্কহীন ব্যবসায়িক উদ্যোগও রয়েছে। বিভক্তির উদ্দেশ্য ছিল চীনা মহাকাশ শিল্পে প্রতিযোগিতা বৃদ্ধির উদ্দেশ্যে।
২০০৮ সালে, এভিআইসি ১ এবং এভিআইসি ২ আনুষ্ঠানিকভাবে আবার একত্রিত হয়। পূর্ববর্তী বিভাজনের ফলে সম্পদ বিভক্ত হয় এবং অপ্রয়োজনীয় প্রকল্পের দিকে পরিচালিত হয়। একীভূতকরণের লক্ষ্য ছিল এই অপ্রয়োজনীয়তা দূর করা এবং মহাকাশের সাথে সম্পর্কিত নয়, যেমন মোটরসাইকেল এবং অটোমোবাইল যন্ত্রাংশ তৈরি করা।
২০০৯ সালের এপ্রিলে, "ওয়াল স্ট্রিট জার্নাল" রিপোর্ট করেছে যে কম্পিউটার গুপ্তচর, কথিত চীনা, " জয়েন্ট স্ট্রাইক ফাইটার প্রোগ্রামের ডাটাবেসে প্রবেশ করে এবং ফাইটার সম্পর্কে টেরাবাইট গোপন তথ্য অর্জন করে, সম্ভবত এর ভবিষ্যত কার্যকারিতার সাথে আপস করে।" এভিআইসি কথিত "চীনের চেংডু জে-২০ এবং শেনিয়াং এফসি-৩১ ফাইটারে চুরি করা তথ্যগুলোকে অন্তর্ভুক্ত করে।"
২০২০ সালের নভেম্বরে, ডোনাল্ড ট্রাম্প একটি নির্বাহী আদেশ জারি করেন যে কোনও আমেরিকান কোম্পানি বা ব্যক্তিকে কোম্পানিগুলিতে শেয়ারের মালিকানা থেকে নিষিদ্ধ করে যেগুলি মার্কিন যুক্তরাষ্ট্রের প্রতিরক্ষা বিভাগ পিপলস লিবারেশন আর্মির সাথে লিঙ্কযুক্ত হিসাবে তালিকাভুক্ত করেছে, যার মধ্যে চীনের বিমান শিল্প কর্পোরেশন অন্তর্ভুক্ত রয়েছে।
ফেব্রুয়ারী ২০২৩-এ, সেন্টার ফর অ্যাডভান্সড ডিফেন্স স্টাডিজ রিপোর্ট করেছে যে কাস্টমস ডেটা দেখিয়েছে যে চীনের বিমান শিল্প কর্পোরেশন ২০২২ সালে ইউক্রেনে রাশিয়ার আক্রমণের পরে অনুমোদিত রুশ প্রতিরক্ষা সংস্থা রোস্টেক- এর একটি সহায়ক সংস্থাকে সুখোই সু-৩৫ যুদ্ধবিমানের অংশগুলি পাঠিয়েছে।
(*) নির্দেশের অধীনে উন্নয়ন
ঊর্ণা

ঊর্ণা () বা ঊর্ণাকোষ, বৌদ্ধধর্মীয় শিল্পকলা ও সংস্কৃতিতে, হলো সর্পিল বা বিন্দি যা বৌদ্ধ মূর্তিগুলির কপালে শুভ চিহ্ন হিসাবে স্থাপন করা হয়।
লক্ষ্মণসুত্ত বা 'প্রতীকের উপর প্রকরণ'-এ যেমন উল্লেখ করা হয়েছে, ঊর্ণা হলো বুদ্ধের একত্রিশতম শারীরিক বৈশিষ্ট্য। এটিকে সাধারণত চুলের ঘূর্ণি এবং মহাপুরুষ বা মহান সত্তা হিসেবে বুদ্ধের চিহ্ন বা প্রতীক বলে মনে করা হয়। যন্ত্রটি প্রায়ই দ্বিতীয় শতাব্দীর ভাস্কর্যগুলিতে দেখা যায়।